ประกาศธนาคารแห่งประเทศไทยที่ สรข. 11 /2562เรื่อง การจ่ายดอกเบี้ยและเงินต้น-------------------------------------อื่นๆ - 1. เหตุผลในการออกประกาศ เพื่อให้บริการธุรกรรมตราสารหนี้สามารถดําเนินการได้อย่างสะดวก รวดเร็ว และมีประสิทธิภาพ โดยครอบคลุมการไถ่ถอนตราสารหนี้ประเภทมีใบตราสารทั้งแบบที่ต้องคืนใบตราสารและแบบที่ไม่ต้องคืนใบตราสาร รวมทั้งการหักภาษี ณ ที่จ่าย และการกําหนดวันปิดสมุดทะเบียนและวิธีการจ่ายดอกเบี้ยและเงินต้น เพื่อให้ผู้ขอรับบริการถือปฏิบัติเป็นมาตรฐานเดียวกันอื่นๆ - 2. หลักเกณฑ์ที่อ้างอิง อาศัยอํานาจตามความในข้อ 5.4.3 ข้อ 5.7 ข้อ 5.8 และข้อ 5.9 แห่งระเบียบธนาคารแห่งประเทศไทย ว่าด้วยบริการธุรกรรมตราสารหนี้อื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับผู้ขอรับบริการ ตามระเบียบธนาคารแห่งประเทศไทยว่าด้วยบริการธุรกรรมตราสารหนี้อื่นๆ - 4. เนื้อหา ธนาคารแห่งประเทศไทย (ธปท.) กําหนดวันปิดสมุดทะเบียน และวิธีการจ่ายดอกเบี้ยและเงินต้นดังนี้ 4.1 วันปิดสมุดทะเบียน 4.1.1 วันปิดสมุดทะเบียนเพื่อจ่ายดอกเบี้ย คือ วันดังต่อไปนี้ (1) 10 วัน ก่อนวันกําหนดจ่ายดอกเบี้ย ตามประกาศของผู้ออกตราสารหนี้สําหรับตราสารหนี้ที่ระบุอัตราดอกเบี้ย (2) 30 วัน ก่อนวันกําหนดจ่ายดอกเบี้ย ตามประกาศของผู้ออกตราสารหนี้สําหรับตราสารหนี้ที่ระบุอัตราดอกเบี้ย และเป็นตราสารหนี้ประเภทออมทรัพย์ ตามประกาศของผู้ออกตราสารหนี้ ทั้งนี้ กําหนดวันปิดสมุดทะเบียน อาจมีการเปลี่ยนแปลงตามประกาศของผู้ออกตราสารหนี้ 4.1.2 วันปิดสมุดทะเบียนเพื่อจ่ายคืนเงินต้น คือวันดังต่อไปนี้ (1) 1 วันทําการ ก่อนวันกําหนดจ่ายคืนเงินต้น ตามประกาศของผู้ออกตราสารหนี้สําหรับตราสารหนี้ที่ไม่ได้ระบุอัตราดอกเบี้ย (2) 10 วัน ก่อนวันกําหนดจ่ายคืนเงินต้น ตามประกาศของผู้ออกตราสารหนี้ สําหรับตราสารหนี้ที่ระบุอัตราดอกเบี้ย (3) 30 วัน ก่อนวันกําหนดจ่ายคืนเงินต้น ตามประกาศของผู้ออกตราสารหนี้สําหรับตราสารหนี้ที่ระบุอัตราดอกเบี้ย และเป็นตราสารหนี้ประเภทออมทรัพย์ ตามประกาศของผู้ออกตราสารหนี้ ทั้งนี้ กําหนดวันปิดสมุดทะเบียน อาจมีการเปลี่ยนแปลงตามประกาศของผู้ออกตราสารหนี้ 4.1.3 วันกําหนดจ่ายดอกเบี้ยตามข้อ 4.1.1 หรือวันกําหนดจ่ายคืนเงินต้นตามข้อ 4.1.2 ให้ถือตามวันที่ผู้ออกตราสารหนี้ประกาศกําหนด แม้ว่าวันดังกล่าวจะตรงกับวันหยุดทําการของ ธปท. ก็ไม่มีผลให้วันปีดสมุดทะเบียนเพื่อจ่ายดอกเบี้ยหรือวันปิดสมุดทะเบียนเพื่อจ่ายคืนเงินต้นเปลี่ยนแปลงไป 4.1.4 ธปท. อาจกําหนดวันปิดสมุดทะเบียนเพื่อจ่ายดอกเบี้ย หรือวันปิดสมุดทะเบียนเพื่อจ่ายคืนเงินต้นแตกต่างจากที่กําหนดไว้ในข้อ 4.1.1 และ 4.1.2 สําหรับตราสารหนี้รุ่นหนึ่งรุ่นใดเป็นการเฉพาะได้ 4.2 วิธีการจ่ายดอกเบี้ยและการหักภาษี ณ ที่จ่าย 4.2.1 ธปท. จะจ่ายดอกเบี้ยหลังจากหักภาษี ณ ที่จ่ายแล้ว โดยวิธีการโอนเงินเข้าบัญชีเงินฝากตามที่ผู้ถือกรรมสิทธิ์ได้แจ้งไว้ (ยกเว้นบัญชีเงินฝากออมทรัพย์พิเศษและบัญชีเงินฝากประจํา) 4.2.2 กรณีวันกําหนดจ่ายดอกเบี้ยตรงกับวันหยุดทําการของ ธปท. การจ่ายดอกเบี้ย ธปท.จะจ่ายในวันทําการถัดไป 4.2.3 หาก ธปท. พบว่าการหักภาษี ณ ที่จ่าย ตามข้อ 4.2.1 ไม่ครบจํานวนที่ถูกต้อง หรือไม่ได้หักภาษี ณ ที่จ่าย ตามที่กฎหมายกําหนด ธปท. อาจเรียกเก็บเงินภาษีหัก ณ ที่จ่ายจากผู้ถือกรรมสิทธิ์ตามจํานวนเงินที่ต้องนําส่งกรมสรรพากร โดยผู้ถือกรรมสิทธิ์ต้องดําเนินการชําระเงินคืนให้ ธปท. ภายในเวลาที่ ธปท. กําหนด เว้นแต่ ผู้ถือกรรมสิทธิ์จะได้แสดงหลักฐานว่าตนได้ชําระภาษีให้กรมสรรพากรครบถ้วนเรียบร้อยแล้ว ทั้งนี้ กรณีที่ ธปท. หักภาษี ณ ที่จ่าย เกินกว่าจํานวนที่จะต้องหักภาษี ณ ที่จ่ายผู้ถือกรรมสิทธิ์สามารถยื่นขอเงินคืนภาษีจากกรมสรรพากรได้โดยตรง 4.2.4 กรณีที่ ธปท. โอนเงินเข้าบัญชีเงินฝากตามข้อ 4.2.1 ไม่ได้ เนื่องจากการปิดบัญชีเงินฝากของผู้ถือกรรมสิทธิ์ หรือด้วยเหตุอื่นใด ธปท. จะแจ้งผู้ถือกรรมสิทธิ์ทราบเพื่อให้ดําเนินการแก้ไข หรือเปลี่ยนแปลงบัญชีเงินฝากเพื่อรับเงินให้ถูกต้อง และ ธปท. จะโอนเงินเข้าบัญชีเงินฝากตามที่ผู้ถือกรรมสิทธิ์ได้แจ้งการแก้ไขเปลี่ยนแปลงบัญชีเงินฝากดังกล่าวแล้ว 4.2.5 การจ่ายดอกเบี้ยกรณีที่ตราสารหนี้ถูกอายัดโดยผู้มีส่วนเกี่ยวข้องที่มีอํานาจตามกฎหมาย ธปท. จะจ่ายดอกเบี้ยตามที่ผู้มีส่วนเกี่ยวข้องที่มีอํานาจตามกฎหมายแจ้งให้ ธปท.ดําเนินการ 4.3 วิธีการไถ่ถอนตราสารหนี้เมื่อครบกําหนดจ่ายคืนเงินต้น 4.3.1 ธปท. จะจ่ายคืนเงินต้นโดยวิธีการโอนเงินเข้าบัญชีเงินฝากตามที่ผู้ถือกรรมสิทธิ์ได้แจ้งไว้ (ยกเว้นบัญชีเงินฝากออมทรัพย์พิเศษและบัญชีเงินฝากประจํา) 4.3.2 กรณีวันกําหนดจ่ายคืนเงินต้นตรงกับวันหยุดทําการของ ธปท. การจ่ายคืนเงินต้น ธปท. จะจ่ายคืนในวันทําการถัดไป 4.3.3 การจ่ายคืนเงินต้นงวดสุดท้ายของตราสารหนี้ประเภทมีใบตราสารให้ดําเนินการ ดังนี้ 4.3.3.1 กรณีผู้ออกตราสารหนี้กําหนดให้คืนใบตราสาร ผู้ขอรับบริการต้องยื่นคําขอพร้อมแนบใบตราสารฉบับจริง และเอกสารตามแบบที่ ธปท. กําหนด โดย ธปท.จะจ่ายคืนเงินต้นตามแต่ละกรณี ดังต่อไปนี้ (1) ตราสารหนี้ที่ไม่ได้ระบุอัตราดอกเบี้ย ธปท. จะโอนเงินเข้าบัญชีเงินฝากในวันกําหนดจ่ายคืนเงินต้นตามประกาศของผู้ออกตราสารหนี้ เมื่อ ธปท. ได้รับคําขอและเอกสารประกอบคําขอครบถ้วนถูกต้องก่อนเวลา 12.00 น. ของวันกําหนดจ่ายคืนเงินต้น หรือของวันทําการถัดไปหากวันดังกล่าวตรงกับวันหยุดทําการของ ธปท. ในกรณีที่ ธปท. ได้รับคําขอและเอกสารประกอบคําขอครบถ้วนถูกต้องภายหลังกําหนดเวลาข้างต้น ธปท. จะโอนเงินเข้าบัญชีเงินฝากภายในวันทําการถัดไป โดยผู้ถือกรรมสิทธิ์เป็นผู้รับภาระค่าใช้จ่ายในการโอนเงิน (2) ตราสารหนี้ที่ระบุอัตราดอกเบี้ย รวมทั้งตราสารหนี้ประเภทออมทรัพย์ตามประกาศของผู้ออกตราสารหนี้ ธปท. จะโอนเงินเข้าบัญชีเงินฝากในวันกําหนดจ่ายคืนเงินต้น หรือวันทําการถัดไป หากวันดังกล่าวตรงกับวันหยุดทําการของ ธปท. เมื่อ ธปท. ได้รับคําขอและเอกสารประกอบคําขอครบถ้วนถูกต้องภายในวันที่ที่ ธปท. กําหนดไว้ในแบบคําขอ ในกรณีที่ ธปท. ได้รับคําขอและเอกสารประกอบคําขอครบถ้วนถูกต้องภายหลังจากวันที่ที่ ธปท. กําหนดไว้ข้างต้น ธปท. จะโอนเงินเข้าบัญชีเงินฝากภายหลังวันครบกําหนดจ่ายคืนเงินต้นตามวันและวิธีการที่ระบุในคําขอ โดยผู้ถือกรรมสิทธิ์เป็นผู้รับภาระค่าใช้จ่ายในการโอนเงินตามวิธีการที่ระบุในแบบคําขอ 4.3.3.2 กรณีผู้ออกตราสารหนี้กําหนดให้ไม่ต้องคืนใบตราสาร ธปท. จะจ่ายคืนเงินต้นให้แก่ผู้ถือกรรมสิทธิ์ในวันกําหนดจ่ายคืนเงินต้น หรือวันทําการถัดไปหากวันดังกล่าวตรงกับวันหยุดทําการของ ธปท. โดยผู้ถือกรรมสิทธิ์ไม่ต้องยื่นคําขอ เอกสารประกอบคําขอ และใบตราสารเว้นแต่กรณีมีข้อสงสัย หรือกรณีตราสารหนี้ใช้เป็นหลักประกัน ธปท. อาจเรียกดูหรือเรียกให้คืนใบตราสารหนี้ก็ได้ 4.3.4 การจ่ายคืนเงินต้นของตราสารหนี้ ประเภทมีใบตราสาร ที่ได้มีการแจ้งการใช้ตราสารหนี้เป็นหลักประกันให้ดําเนินการ ดังนี้ (1) การจ่ายคืนเงินต้นของตราสารหนี้ให้แก่ผู้ให้หลักประกัน ผู้ให้หลักประกันต้องดําเนินการถอนการแจ้งการใช้ตราสารหนี้เป็นหลักประกันก่อน (2) การจ่ายคืนเงินต้นของตราสารหนี้ให้แก่ผู้รับหลักประกันตามที่ผู้ให้หลักประกันและผู้รับหลักประกันตกลงกัน ธปท.จะโอนเงินเข้าบัญชีเงินฝากตามที่ผู้รับหลักประกันแจ้งไว้ เว้นแต่ผู้รับหลักประกันจะตกลงให้จ่ายคืนเงินต้นให้กับผู้ให้หลักประกัน 4.3.5 กรณีที่ ธปท. โอนเงินเข้าบัญชีเงินฝากตามข้อ 4.3.1 ไม่ได้ เนื่องจากการปิดบัญชีเงินฝากของผู้ถือกรรมสิทธิ์ หรือผู้รับหลักประกัน หรือด้วยเหตุอื่นใด รปท. จะแจ้งผู้ถือกรรมสิทธิ์หรือผู้รับหลักประกันทราบ เพื่อให้ดําเนินการแก้ไขหรือเปลี่ยนแปลงบัญชีเงินฝากเพื่อรับเงินให้ถูกต้องและ ธปท. จะโอนเงินเข้าบัญชีเงินฝากตามที่ผู้ถือกรรมสิทธิ์ หรือผู้รับหลักประกันได้แจ้งการแก้ไขเปลี่ยนแปลงบัญชีเงินฝากดังกล่าวแล้ว 4.3.6 การจ่ายคืนเงินต้น กรณีที่ตราสารหนี้ถูกอายัดโดยผู้มีส่วนเกี่ยวข้องที่มีอํานาจตามกฎหมาย ธปท. จะจ่ายคืนเงินต้นตามที่ผู้มีส่วนเกี่ยวข้องที่มีอํานาจตามกฎหมายแจ้งให้ธปท. ดําเนินการอื่นๆ - 5. วันเริ่มต้นบังคับใช้ ตั้งแต่วันที่ 2 มกราคม 2563ผู้มีอํานาจลงนาม - ประกาศ ณ วันที่ 24 ธันวาคม 2562 (นายวิรไท สันติประภพ)ผู้ว่าการธนาคารแห่งประเทศไทย